Diari Oficial de la Generalitat Valenciana


Sumari del DOGV 6994, del 02-04-2013 (2013/3090)

Subhasta d'un bé immoble a Catadau.
-----------------------------------

### Dades del document

Número de DOGV
:   6994

Data del DOGV
:   02-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3090


Organisme emissor
:   Notaria de María del Carmen Magraner Ull

Tipus de document
:   Subhasta

Subhasta d'un bé immoble a Catadau. [2013/3090]  
María del Carme Magraner Ull, notària de Catadau, del Col·legi de València, faig constar:  
Que en la meua notaria, situada a Catadau, avinguda Santa Bàrbara, número 15, baixos, es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:  
Urbana. Terreny destinat a edificació a Catadau, amb fatxada al carrer Papa Joan XXIII, sense número, que ocupa una superfície total de set-cents trenta-tres metres i trenta-nou decímetres quadrats (733,39 m²), dels quals són edificables sis-cents cinquanta-set metres i quaranta-quatre decímetres quadrats (657,44 m²). Limita: enfront, carrer Papa Joan XXIII; dreta, Pepe Martínez; esquerra i fons, Vicente Bono Zapata.  
  
En este terreny es troba construïda l'edificació següent:   
Nau industrial. En terme de Catadau, carrer Papa Joan XXIII, composta d'una sola planta baixa dedicada a activitats industrials, amb una superfície construïda de cinc-cents quaranta-sis metres i quaranta-huit decímetres quadrats (546,48 m²), i una superfície útil de cinc-cents vint-i-huit metres i huitanta-set decímetres quadrats (528,87 m²). Limita: enfront, carrer de la seua situació; dreta, Pepe Martínez; esquerra i fons, Vicente Bono Zapata.   
Referència cadastral: 9500904yj0590s0001sj.   
Situació registral: inscrita en el Registre de la Propietat de Carlet número 1, al tom 1749, llibre 102, foli 149, finca número 6703.   
Com que és procedent la subhasta de la finca se'n fa saber les condicions:   
Tindrà lloc en la meua notaria. La primera subhasta el 2 de maig de 2013, a les 11.30 hores, i el tipus base és de nou-cents quaranta-cinc mil dos-cents vint-i-nou euros i trenta cèntims (945.229,30 €). Si no hi ha postor o si resultara fallida, la segona subhasta, el dia 27 de maig de 2013, a les 11.30 hores, el tipus de la qual serà el 75 per cent de la primera; en els mateixos casos, la tercera subhasta el dia 20 de juny de 2013, a les 11.30 hores, sense subjecció a tipus; i si hi haguera pluralitat de millores en la tercera subhasta, la licitació entre millorants i millor postor el dia 27 de juny de 2013 a les 11.30 hores.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de les 10.00 a les 14.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus que corresponga en la primera i segona subhasta, i en la tercera un 20 per cent del tipus de la segona, per mitjà de xec bancari a nom de la notària. Podran fer-se postures per escrit en plec tancat, a les quals s'haurà d'adjuntar el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se cedint a un tercer.  
  
Catadau, 14 de març de 2013.- La notària: María del Carme Magraner Ull.